นมนัว โชคชัย 4


นมนัว สาขาโชคชัย 4 เป็นสาขาที่ 2 แล้วครับ โดยสาขาแรกอยู่ที่ JJ Green เปิดร้านตามเวลาตลาดเลยครับ สาขานี้เป็นร้านเล็กๆ แค่ 1 คูหา มีเตาทำเครปอยู่ด้านหน้าร้าน ทางด้านซ้ายมือ และมี Counter Bar อยู่ด้านขวามือ

[บรรยากาศ]

จะตกแต่งด้วยของกระจุ๊กกระจิ้ก เน้นของที่เป็นไม้ ตัดกับสีดำ ที่ร้านรองรับลูกค้าได้ประมาณ 30 คนได้ ร้านเล็กๆ แต่ไม่ได้ดูอึดอัดเลย อาจจะด้วยโต๊ะ เก้าอี้ที่ดูโปร่งๆ ช่วยได้เยอะเลย

[เมนู]

 นมนัว จะมีทั้งคาว หวาน แต่เมนูของคาวจะมีไม่กี่เมนู จะมีพวกพาสต้ากับซอสอยู่ 3-4 แบบ มีข้าวหน้าไข่ข้น ข้าวแกงกระหรี่ ผักโขมอบชีส และ Mac and Cheese ส่วนของหวาน ดูเหมือนจะเป็นเมนูหลักของที่ร้านมากกว่า จะมีทั้ง Honey Toast หลากหลายแบบ รวมถึง Toast กว่า 25 หน้า และเมนูเครื่องดื่มกว่าอีก 50 เมนู

1. เครปกระเพราหมู เมนูเครปที่ร้านเพิ่งเริ่มเอามาขาย และที่นี่สามารถเลือก Mix and Match ได้ตามใจชอบเลยครับ อย่างเมนูนี้ใช้แป้งดำชาร์โคล 35 บาท (สามารถเลือกความกรอบได้) + ไส้พิเศษ กระเพราหมู 25 บาท รวมเป็น 60 บาท ตัวแป้งกรอบดีครับ ส่วนตัวกระเพราที่เป็นไส้ รสชาติจัดจ้านดี เผ็ด เค็ม และได้รสหวานอ่อนๆ จากแป้งเครป ทานรวมๆกันแล้วครบรสดีครับ

2.  ผักโขมอบชีส (75 บาท) เสิร์ฟมาถ้วยเล็กๆ ครับ อร่อยดี

3.  ข้าวราดแกงกระหรี่หมูต๋นไข่ข้น (115 บาท) ตัวแกงกระหรี่เข้มข้นดี หมูตุ๋นมาเป็นก้อนๆ เปื่อยนุ่ม เข้าที่กำลังดี ทานคู่กับข้าวไข่ข้นเข้ากันๆๆครับ

4. สปาเก็ตตี้ขี้เมากุ้ง (125 บาท) เป็นอีกเมนูของคาว ที่รสชาติเข้มข้นดี ลวกเส้นมากำลังดีเลยครับ

5. ขนมปังปิ้ง จะมีให้เลือกหลายหน้ามากๆ ผมลองสังขยาใบเตย สังขยาเผือก เนยซุปข้าวโพด (ชิ้นละ 30 บาท) หน้าทุกรสชาติที่ร้านนี้ จะเป็น Homemade หมดเลย ไม่ได้ซื้อแบบสำเร็จมา 

อย่างสังขยาเผือกก็ ใช้เผือกจริงๆ มาบดกวนลงไป รสชาติไม่หวานมากเกินไป กำลังดีเลยครับ 

เนยซุปข้าวโพด ส่วนตัวผมว่ามันบางไปหน่อย หรือผมอาจจะชอบทานแบบข้นๆ ก็ไม่รู้

สังขยาใบเตยก็หอม นวลดี

6. ขนมปังปิ้งเนยช็อคโกแลต (25 บาท) ดูหน้าตาเหมือนร้านทั่วไปครับ แต่อย่างที่บอกว่า หน้าของร้านนี้เป็นแบบ Homemade ตัวช็อคกแลตที่ร้านก็ใช้ Dark Choc มาทำ ไม่ได้ซื้อสำเร็จมา อร่อย ไม่เหมือนร้านอื่นๆจริงๆครับ ที่สำคัญไม่หวานเกิน และช็อคโกแลตเข้มข้นมากๆครับ อร่อยจริง เนยที่ร้านก็เป็นเนยสด ไม่ได้ใช้เนยเทียม (Margarine) เหมือนหลายๆร้าน   

7. ขนมปังบานอฟฟี่ (70 บาท) เป็นอีกชิ้นที่รสชาติดีครับ อร่อยลงตัว  คาราเมลหอมนวล ติดที่วันที่ไปทาน กล้วยออกเปรี้ยวๆไปนิด จะโทษใครดี 55555

8. Brownie (45 บาท) ชิ้นปิดท้าย ที่เป็นของโปรดผมเลย อยากทานแบบอุ่น ก็ให้ทางร้านอุ่นได้นะครับ แต่ส่วนตัวทานได้ทั้งอุ่นๆ ทั้งเย็นๆ เลยครับ บราวนี่เข้มข้นดี เนื้อหนึบ และไม่หวานโดด อร่อยๆครับ

9. นมนัวซุปเปอร์มัชชะเฟรปเป้ (80 บาท) แก้วนี้ผมว่ากลิ่นชาเขียวบางไปหน่อย ความหวานนำหน้ากลิ่นชาเขียวไปหน่อย ถ้ากลิ่นชาเขียวชัดเจนกว่านี้ก จะอร่อยเลยครับ

10. นมนัวท้อฟฟี่คาราเมลเฟรปเป้ (80 บาท)

11. นมนัวช็อคโกโอริโอเฟรปเป้ (80 บาท) แก้วนี้ก็เข้มข้นดี ไม่หวานมากไป 


*************** 
สรุป
***************    

1. อาหารคาวที่ร้าน รสชาติเข้มข้น อร่อยดี

2. ขนมปังแต่ละหน้า เป็นแบบ Homemade ไม่ได้ซื้อสำเร็จมา กลิ่น รสเด่นชัด

3. ที่ร้านใช้เนยสด ไม่ใช้เนยเทียม (Margarine) แอบห่วงใยลูกค้า : ) 



*************** 
พิกัด & ติกต่อ ร้านนมนัว โชคชัย 4 
***************

ร้านจะมี 2 สาขานะครับ สาขาแรกอยู่ JJ Green และสาขา 2 อยู่ระหว่างโชคชัย 4 ซอย 39 และ 41 สามารถจอดรถข้างทางได้เลย ไม่มีเวลาแน่นอน ที่ร้านบอกไม่เคยมีใบสั่งครับ 

เวลาเปิดร้าน : 12:00 - 24:00 ดึกๆคนจะเยอะนะครับ 
โทร :  080 044 0835
Facebook : https://www.facebook.com/nomnua/

